🏆 10 ZLATIH PRAVIL JESENSKIH ŠPORTNIH POČITNIC
Da bomo skupaj preživeli lep, varen in zabaven teden, se vsi držimo naslednjih pravil:
1. Spoštujem vse.
Do vseh otrok, vaditeljev in trenerjev sem prijazen, vljuden, spoštljiv in ne kričim. 
2. Igram po pravilih FAIR PLAYA.
Ne goljufam, ne zmerjam, ne izključujem drugih in znam zmagati ter izgubiti s športnim duhom. Vsake športne aktivnosti se lotim resno, zbrano in odgovorno, da ne pride do nepotrebnih poškodb. 
3. Poslušam navodila.
Vedno poslušam vaditelje in upoštevam njihova navodila, saj skrbijo za našo varnost. Za dodatna pojasnila ali razlago dvignem roko, tako kot v šoli, in spregovorim šele, ko mi vaditelj da besedo.
4. Pomagam drugim.
Če se kdo poškoduje ali potrebuje pomoč takoj o tem obvestim vaditelja.
5. Skrbim za red in čistočo.
Za seboj pospravim opremo, po kosilu krožnike, odpadke odvržem v za to namenjene posode/smeti, skrbim, da so prostori čisti. Pijač v PVC lončkih ne nosim v dvorano, da ne polivam, dovoljeni so le bidoni, ki se zaprejo.
6. Pred jedjo poskrbim za higieno.
Pred malico in kosilom si vedno umijem oziroma razkužim roke.
7. Vedno se pravilno preobujem.
V športni dvorani uporabljam čiste športne copate za dvorano, za zunanje aktivnosti pa drugo športno obutev.
8. Telefon naj počiva.
Mobilni telefon uporabljam le izjemoma in po dogovoru z vaditelji. Med aktivnostmi uživam v športu in druženju.
9. Skrbim za svojo in tujo varnost.
Ne počnem ničesar, s čimer bi lahko ogrozil sebe ali druge. Če opazim težavo ali se slabo počutim, to takoj povem vaditelju. Od skupine se ne oddaljujem in je ne zapuščam brez vednosti vaditelja, tudi ob odhodu na stranišče. Ob prihodu staršev vedno obvestim vaditelja, da je seznanjen z mojim odhodom.
10. Najpomembneje – uživam!
Sem nasmejan, aktiven, radoveden in pomagam ustvarjati dobro vzdušje, da bodo Poletne športne počitnice nepozabna izkušnja za vse.
NAŠ SLOGAN:
SPOŠTOVANJE • PRIJAZNOST • GIBANJE • PRIJATELJSTVO • FAIR PLAY

